Nóg ŉ skoolmoordArgieffoto ŉ 19-jarige skolier is Woensdag in Embalenhle naby Secunda in Mpumalanga in hegtenis geneem nadat hy glo ŉ medeskolier met ŉ skerp voorwerp doodgesteek het. “Die twee leerlinge was glo in ŉ vuisgeveg betrokke toe die verdagte glo na sy ouers se huis toe gehardloop het en toe met ŉ mes teruggekeer het,” het kol. Leonard Hlathi, woordvoerder van die polisie, gesê. “Hy het sy skoolmaat aangeval en met die mes gesteek.” Die beseerde skolier, ook 19 jaar oud, is na ŉ kliniek geneem waar hy later aan sy beserings beswyk het. “Die verdagte sal na verwagting Donderdag in die Evander-landdroshof verskyn.” Maroela Media het Dinsdag berig oor ŉ Graad 6-leerling wat ŉ medeskolier by ŉ laerskool in Pretoria met ŉ mes aangeval en vermoor het. Klik hier om meer te lees.